b'\n_START_ARTICLE_\nSteny Hoyer\n_START_SECTION_\nBaggrund\n_START_PARAGRAPH_\nHoyer blev f\xc3\xb8dt i New York City men voksede op i Mitchellville, Maryland. _NEWLINE_Hans afstamning er dansk; "Steny" er en variant af hans faders navn,"Steen", og Hoyer er en angliceret udgave af det danske efternavn "H\xc3\xb8yer". Han bestod fra Suitland High School i Suitland, Maryland. I 1963 tog han eksamen med h\xc3\xa6der (latin:cum laude) fra Marylands Universitets College Park, hvor han ogs\xc3\xa5 blev medlem af Sigma Chi Broderskabet. Senere tog han sin juridiske embedseksamen fra Georgetown Universitetet i Washington, D.C. i 1966. I 1960\'erne var Hoyer medhj\xc3\xa6lper for Senator Daniel Brewster (D-Maryland), sammen med den nuv\xc3\xa6rende formand for Repr\xc3\xa6sentanternes Hus Nancy Pelosi._NEWLINE_Hoyer har tre d\xc3\xb8tre: Susan, Stefany, og Anne fra sit \xc3\xa6gteskab med Judy Pickett Hoyer \xe2\x80\x93 som d\xc3\xb8de i 1997. Hoyer har ogs\xc3\xa5 3 b\xc3\xb8rneb\xc3\xb8rn og et oldebarn blev f\xc3\xb8dt den 2. november 2006. Hans kone var talsmand for b\xc3\xb8rns tidlige uddannelse, og b\xc3\xb8rne-udviklingscentre i Maryland er opkaldt efter hende ("Judy Centers"). Hun led af epilepsi. Epilepsy Foundation of America sponsorerer et \xc3\xa5rligt offentligt foredrag i hendes navn. Hoyer har selv v\xc3\xa6ret fortaler for forskning p\xc3\xa5 dette omr\xc3\xa5de og Epilepsy Foundation overrakte ham i 2002 deres Congressional Leadership Award.'